Loobu mõis

Loobu mõis (saksa keeles Loop) oli rüütlimõis Haljala kihelkonnas Virumaal. Nüüdisajal jääb kunagine mõis Lääne-Virumaale Kadrina valda.

Ajalugu

Paul Johansen oletas, et mõis tekkis 17. sajandi lõpul Loobu jõe äärde vesiveski kõrvale. Mõisakeskus rajati Tallinna–Narva maantee äärde Loobu jõe ületuskohta. Loobu mõisa maa-ala kuulus algul Rakvere mõisale ja eraldus sellest 1739. Sajandi keskpaigaks mõisa kõrval olnud Loobu põlisküla hääbus ja selle järelejäänud talud arvati Läsna küla alla, mis jäi Loobu mõisa ainsaks külaks. Aastast 1745 pärinevad andmed Loobu abimõisa kohta, mida nimetati Hofe Lager Loop.Eesti kohanimeraamat, lk. 335

Loobu mõisa viimased omanikud enne võõrandamist olid Aaspere mõisa Dellingshausenid.

Pärast mõisa võõrandamist taasrajati selle asukohta Loobu küla.

2005. aastast kuulus mõisa peahoone Edda Pauksonile.

Viited

Välislingid
Loobu mõis (Haljala khk)

Kategooria:Dellingshausenite mõisad
Kategooria:Virumaa mõisad
Kategooria:Kadrina vald
Kategooria:Haljala kihelkond
Kategooria:Maydellide mõisad